**Správa o účasti verejnosti na tvorbe právneho predpisu**

Verejnosť bola informovaná o príprave návrhu zákona o rybárstve a jeho vykonávacieho predpisu, a to prostredníctvom portálu SLOV-LEX formou Predbežnej informácie (PI/2017/83 zo dňa 04.04.2017)  s možnosťou zapojiť sa do jeho prípravy formou zasielania podnetov alebo návrhov v intenciách vecného zamerania navrhovaného právneho predpisu.

Ministerstvo životného prostredia Slovenskej republiky v zmysle Jednotnej metodiky na posudzovanie vybraných vplyvov začalo dňa 12. apríla 2017 proces konzultácií s dotknutými subjektmi v súvislosti s prípravou návrhu zákona o rybárstve a jeho vykonávacieho predpisu.

Do konzultácií sa mohli zapojiť dotknuté subjekty zaslaním pripomienok, návrhov alebo vyjadrení k predmetnému materiálu. Termín ukončenia konzultácií bol 31. apríl 2017.

Možnosť konzultovať si uplatnil Slovenský rybársky zväz – Rada Žilina, odbor tečúcich vôd, Spojená škola – Stredná odborná škola v Ivanke pri Dunaji a Slovenská poľnohospodárska univerzita v Nitre. V dňoch 25. až 26 apríla 2017 ministerstvo životného prostredia SR zvolalo pracovné stretnutie so zástupcami Slovenského rybárskeho zväzu – Rady Žilina odboru tečúcich vôd, Spojenej školy – Strednej odbornej školy v Ivanke pri Dunaji a Slovenskej poľnohospodárskej univerzity v Nitre.

Po vzájomnom prerokovaní a odsúhlasení niektorých predkladaných pripomienok tieto boli zapracované do návrhu zákona o rybárstve a jeho vykonávacieho predpisu.